pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเดินหน้าพัฒนาเศรษฐกิจไทย คาดการณ์ เศรษฐกิจไทยปี 2566 อาจจะขยายตัวถึง 4% การส่งเสริมการลงทุนไทยปี 2565 ไม่ต่ำกว่า 7 แสนล้านบาท
วันพุธที่ 8 กุมภาพันธ์ 2566
08/02/2566
โฆษกรัฐบาลเผย รัฐบาลเดินหน้าพัฒนาเศรษฐกิจไทย คาดการณ์ เศรษฐกิจไทยปี 2566 อาจจะขยายตัวถึง 4% การส่งเสริมการลงทุนไทยปี 2565 ไม่ต่ํากว่า 7 แสนล้านบาท
โฆษกรัฐบาลเผย รัฐบาลเดินหน้าพัฒนาเศรษฐกิจไทย คาดการณ์ เศรษฐกิจไทยปี 2566 อาจจะขยายตัวถึง 4% การส่งเสริมการลงทุนไทยปี 2565 ไม่ต่ํากว่า 7 แสนล้านบาท เชื่อมั่นระยะต่อไปมุ่งสู่ 1 ล้านล้านบาทต่อปี
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบแผนการ และการทํางานของหน่วยงานด้านเศรษฐกิจตลอดมา และรู้สึกยินดีที่ มูลค่าทางเศรษฐกิจจีดีพี ในปี 2566 มีแนวโน้มเติบโตมากถึง 4 % รวมทั้ง ดัชนีตัวเลขทางเศรษฐกิจดีขึ้นอย่างมาก ซึ่งล้วนเป็นผลจากการดําเนินนโยบายของรัฐบาล ที่ดูแล ให้ความช่วยเหลือ ลดผลกระทบที่เกิดกับประชาชน ออกนโยบายให้ความช่วยเหลือทุกด้าน จนทําให้ระบบเศรษฐกิจไทยฟื้นตัวอย่างรวดเร็ว
โฆษกประจําสํานักนายกรัฐมนตรี กล่าวว่า นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ประเมินว่า เศรษฐกิจไทยในปี 2566 อาจจะขยายตัวถึง 4% เป็นผลมาจากประเทศไทยสามารถรักษาวินัยการเงินการคลังได้เป็นอย่างดี อันดับความน่าเชื่อถือของประเทศไทยไม่ได้ลดลง ต่างประเทศและนักวิเคราะห์ต่างก็ประเมินว่าประเทศไทยจัดการกับสถานการณ์ที่วิกฤตได้ดี นอกจากนี้ รัฐบาลออกมาตรการช่วยเหลือเยียวยาประชาชนในด้านต่าง ๆ และได้พัฒนาโครงสร้างพื้นฐาน เพื่อเปิดรับอุตสาหกรรม และเทคโนโลยีใหม่ ๆ เพราะเล็งเห็นถึงผลประโยชน์ในการช่วยส่งเสริมเศรษฐกิจ เช่น การพัฒนาอุตสาหกรรมยานยนต์ไฟฟ้า รวมถึง นโยบายฟื้นฟูความสัมพันธ์ทางการทูตกับ ประเทศซาอุดีอาระเบีย ในรอบ 32 ปี ก็ถือเป็นผลงานของ พลเอก ประยุทธ์ จันทร์โอชา ซึ่งจะทําให้สามรถขยายเขตการค้า เข้าสู่ตะวันออกกลางและแอฟริกาได้ง่ายขึ้น
“นายกรัฐมนตรีรับทราบตัวเลขการประเมินดังกล่าว และขอให้ทุกหน่วยงานที่เกี่ยวข้องร่วมแรงร่วมใจในการทํางานอย่างต่อเนื้อ เชื่อว่าส่งผลเป็นความสําเร็จร่วมกันในการดําเนินนโยบายของรัฐบาล ทําให้ไทยผ่านพ้นวิกฤตมาได้ ทั้งนี้ นายกรัฐมนตรีขอบคุณทุกภาคส่วนที่ให้ความร่วมมือกับรัฐบาลเป็นอย่างดีในช่วงเวลาที่ผ่านมา สําหรับในปีนี้ เศรษฐกิจประเทศไทยมีแนวโน้มจะดีขึ้นกว่าปีที่แล้ว จากการประเมินทราบว่า การบริโภคภาคเอกชนจะมีมากขึ้น จํานวนนักท่องเที่ยวต่างชาติปีนี้คาดว่าจะมีมากกว่า 20 ล้าน ส่วนการส่งเสริมการลงทุนในปี 2565 มีมูลค่ามากถึง 700,000 ล้านบาท และคาดว่ามูลค่าการส่งเสริมการลงทุนในอนาคต มีมากถึง 1 ล้านล้านบาท จึงอยากให้ประชาชนทุกคนเชื่อมั่น รัฐบาลพร้อมที่จะทํางานเพื่อให้ประชาชนทุกคนอยู่ดีกินดี” นายอนุชาฯ กล่าว
รัฐบาลไทย-ข่าวทำเนียบรัฐบาล-​ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
วันพุธที่ 8 กุมภาพันธ์ 2566
​ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
​ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
ครม.แต่งตั้ง “เพชรรัตน์ สายทอง” นั่ง ผู้ตรวจราชการกระทรวงวัฒนธรรม
วันที่ 7 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. มีมติอนุมัติตามที่กระทรวงวัฒนธรรม (วธ.) เสนอแต่งตั้งนางสาวเพชรรัตน์ สายทอง ผู้ช่วยปลัดกระทรวงวัฒนธรรม ให้ดํารงตําแหน่ง ผู้ตรวจราชการกระทรวงวัฒนธรรม เพื่อทดแทนตําแหน่งที่ว่าง ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
ทั้งนี้ ผู้บริหารระดับสูงที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรม ตรวจ ติดตาม กํากับ ดูแล และเร่งรัดการดําเนินงานของส่วนราชการในสังกัดวธ.เป็นไปตามยุทธศาสตร์ชาติ 20 ปี นโยบายรัฐบาล นโยบายวธ. และแผนปฏิบัติการวธ. ที่มุ่งขับเคลื่อนงานศาสนา ศิลปะ และวัฒนธรรม ปรับบทบาทสู่กระทรวงสังคมกึ่งเศรษฐกิจ เกิดประโยชน์สูงสุดต่อทางราชการและประชาชน
รัฐบาลไทย-ข่าวทำเนียบรัฐบาล-​กรมทางหลวงชนบท สร้างถนนเลียบชายฝั่งทะเล อำเภอหลังสวน และละแม จังหวัดชุมพร
วันพุธที่ 8 กุมภาพันธ์ 2566
​กรมทางหลวงชนบท สร้างถนนเลียบชายฝั่งทะเล อําเภอหลังสวน และละแม จังหวัดชุมพร
กว่า 6.7 กิโลเมตร คาดแล้วเสร็จสมบูรณ์ในเดือนกันยายน 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสายแยก ทล.4002 (กม. ที่ 13+100) - บ้านแหลมสันติ (ตอนที่ 2) อําเภอหลังสวน และละแม จังหวัดชุมพร ปัจจุบันมีความคืบหน้ากว่า 37% เร็วกว่าแผนที่กําหนด ขณะนี้อยู่ในขั้นตอนงานชั้นรองผิวทาง คาดว่าจะก่อสร้างเสร็จสมบูรณ์ในเดือนกันยายน 2566
โครงการมีจุดเริ่มต้น กม. ที่ 19+891 อยู่บนถนนทางหลวงชนบทสาย ชพ.4019 เชื่อมต่อกับ ทล.4002 กม. ที่ 13+100 ด้านขวาทางห่างจากปากน้ําหลังสวน 1.5 กิโลเมตร ติดอําเภอหลังสวน จังหวัดชุมพร สิ้นสุดโครงการ กม. ที่ 26+644 ห่างจากหาดละแม จังหวัดชุมพร 1.5 กิโลเมตร ผ่านมหาวิทยาลัยแม่โจ้ - ชุมพร บริเวณหมู่ที่ 5 บ้านแหลมสันติ ตําบลละแม อําเภอละแม จังหวัดชุมพร รวมระยะทาง 6.753 กิโลเมตร ก่อสร้างเป็นถนนลาดยางแบบแอสฟัลท์ติกคอนกรีต กว้าง 7 เมตร ไหล่ทางกว้างข้างละ 2.5 เมตร พร้อมติดตั้งระบบไฟฟ้าแสงสว่าง เครื่องหมายจราจร สิ่งอํานวยความปลอดภัยสําหรับผู้ใช้เส้นทาง ใช้งบประมาณในการก่อสร้าง รวม 105.440 ล้านบาท
ทั้งนี้ เมื่อก่อสร้างแล้วเสร็จจะเป็นการพัฒนาโครงสร้างพื้นฐานด้านการท่องเที่ยวสู่ระดับสากลเพิ่มประสิทธิภาพของโครงข่ายถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่ 5 จังหวัด ประกอบด้วย จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง ให้มีความต่อเนื่อง เพื่อส่งเสริมเศรษฐกิจการท่องเที่ยวอย่างเป็นรูปธรรม ช่วยยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวก รวดเร็ว ปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-อว. จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ”
วันพุธที่ 8 กุมภาพันธ์ 2566
อว. จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ”
อว. จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ”
วันที่ 23 มกราคม 2566 ณ ห้องแถลงข่าว ชั้น 1 อาคารพระจอมเกล้า สป.อว./ “ธัชชา” วิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย จัดเสวนาวิชาการธัชชาซีรีย์กรุงรัตนโกสินทร์ ครั้งที่ 4 ในหัวข้อ “Disruptive Time สมัยพระจอมเกล้าฯ” โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน นอกจากนั้นยังมีการอภิปรายจากผู้ทรงคุณวุฒิในหัวข้อ “สังคมเปลี่ยน ความคิดเปลี่ยน สมัยรัชกาลที่ 4” โดย รองศาสตราจารย์ ดร.ปรีดี พิศภูมิวิถี คณะศิลปะศาสตร์ มหาวิทยาลัยมหิดล หัวข้อ “งานวิทยาศาสตร์พัฒนาประเทศไทย” โดย ศาสตราจารย์ ดร.ชูกิจ ลิมปิจํานงค์ ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.)
สําหรับเวทีเสวนาในแต่ละครั้ง ถือเป็นเวทีแลกเปลี่ยนความรู้และประสบการณ์ระหว่างผู้ที่สนใจ กับวิทยากรผู้ทรงคุณวุฒิที่มาร่วมอภิปรายในหัวข้อที่เกี่ยวกับประวัติศาสตร์ของไทย ซึ่งตรงกับเป้าหมายสําคัญของกระทรวง อว. ในฐานะที่เป็นกระทรวงแห่งความรู้ ศิลปะวิทยาการ ผสมผสานทั้งสังคมศาสตร์ มนุษยศาสตร์ ศิลปกรรมศาสตร์ ตลอดจนวิทยาศาสตร์และเทคโนโลยี เพื่อตอบโจทย์ความต้องการของประชาชนและเป็นประโยชน์ต่อประเทศชาติอย่างยั่งยืน
รัฐบาลไทย-ข่าวทำเนียบรัฐบาล-"ทิพานัน" โชว์2 ตัวเลขความเชื่อมั่นเศรษฐกิจ  สะท้อนความสำเร็จการบริหาร “พล.อ.ประยุทธ์” สวนทางเสียงวิจารณ์ด้อยค่า   ชี้ดัชนีความเชื่อมั่นอนาคตเศรษฐกิจภูมิภาค ม.ค. พุ่งต่อเนื่อง
วันพุธที่ 8 กุมภาพันธ์ 2566
08/02/2566
"ทิพานัน" โชว์2 ตัวเลขความเชื่อมั่นเศรษฐกิจ  สะท้อนความสําเร็จการบริหาร “พล.อ.ประยุทธ์” สวนทางเสียงวิจารณ์ด้อยค่า   ชี้ดัชนีความเชื่อมั่นอนาคตเศรษฐกิจภูมิภาค ม.ค. พุ่งต่อเนื่อง
"ทิพานัน" โชว์2 ตัวเลขความเชื่อมั่นเศรษฐกิจ  สะท้อนความสําเร็จการบริหาร “พล.อ.ประยุทธ์” สวนทางเสียงวิจารณ์ด้อยค่า   ชี้ดัชนีความเชื่อมั่นอนาคตเศรษฐกิจภูมิภาค ม.ค. พุ่งต่อเนื่องทุกภาค ภาคใต้เพิ่ม 82.9 สูงสุดในรอบ 66 เดือน ขณะที่ดัชนีเชื่อมั่นผู้บริโภค
วันที่ 8 กุมภาพันธ์ 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดี ที่สํานักงานเศรษฐกิจการคลังรายงานดัชนีความเชื่อมั่นอนาคตเศรษฐกิจภูมิภาคเดือนมกราคม 2566 ในภาคตะวันออก ภาคใต้ ภาคกลาง กรุงเทพฯ และปริมณฑล ปรับตัวเพิ่มขึ้นต่อเนื่อง โดยแบ่งเป็นรายภาค ภาคตะวันออกอยู่ที่ระดับ 83.1 ภาคตะวันตกอยู่ที่ระดับ 80.5 ภาค ตะวันออกเฉียงเหนืออยู่ที่ระดับ 74.3 ภาคเหนืออยู่ที่ระดับ 71.9 ภาคกลางอยู่ที่ระดับ 72.4 กทม. และปริมณฑลอยู่ที่ระดับ 59.6 ขณะที่ภาคใต้อยู่ ที่ระดับ 82.9 โดยเฉพาะภาคใต้อยู่ในระดับสูงที่สุดในรอบ 66 เดือน แสดงความเชื่อมั่นในอนาคตที่เพิ่มขึ้น
น.ส.ทิพานัน กล่าวว่า ถือเป็นสัญญาณดีทางด้านเศรษฐกิจ ที่เมื่อไปดูข้อมูลของสํานักงานนโยบายและยุทธศาสตร์การค้า พบว่าดัชนีความเชื่อมั่นผู้บริโภคโดยรวม เดือนมกราคม 2566 ปรับเพิ่มขึ้นด้วย โดยมาอยู่ที่ระดับ 51.3 จากระดับ 50.4 ในเดือนก่อนหน้า อยู่ในช่วงความเชื่อมั่นต่อเนื่องเป็นเดือนที่ 2 และอยู่ระดับสูงสุดในรอบ 44 เดือน นอกจากนี้ดัชนีความเชื่อมั่นผู้บริโภคในอนาคต (3 เดือนข้างหน้า) อยู่ในระดับที่มีความเชื่อมั่น คือ ยังสูงกว่าระดับ 50 ติดต่อกันเป็นเดือนที่ 15 อีกด้วย สะท้อนว่าประชาชนมีความมั่นใจในการจับจ่ายใช้สอย
น.ส.ทิพานัน กล่าวว่า ทั้งนี้มาจากปัจจัยการกระตุ้นเศรษฐกิจภายในประเทศ โดยเฉพาะภาคการท่องเที่ยวที่พล.อ.ประยุทธ์ กล้าตัดสินใจเปิดประเทศรับนักท่องเที่ยวกลับเข้ามาอย่างเต็มรูปแบบ กิจกรรมส่งเสริมการท่องเที่ยวด้านวัฒนธรรมประเพณีต่างๆ หรือ ซอฟต์พาวเวอร์ ประกอบกับนโยบายเปิดประเทศของจีน ที่ทําให้มีนักท่องเที่ยวมากยิ่งขึ้น ในขณะที่ภาคการลงทุน ผู้ประกอบการมีแนวโน้มขยายธุรกิจมากขึ้น ที่สําคัญคือมาตรการช่วยเหลือจากภาครัฐ
“จากนโยบายและมาตรการต่างๆ ที่ พล.อ.ประยุทธ์เร่งผลักดันเพื่อฟื้นฟูเศรษฐกิจไทย กําลังโชว์ผลงานของพล.อ.ประยุทธ์ ด้านบริหารเศรษฐกิจได้อย่างยอดเยี่ยม ท่ามกลางอุปสรรคและวิกฤติต่างๆที่เกิดขึ้น สวนทางกับเสียงวิพากษ์วิจารณ์ด้อยค่า จากบางกลุ่มบางฝ่าย สะท้อนถึงผลสําเร็จที่ พล.อ.ประยุทธ์ มุ่งมั่น ที่จะแก้ไขปัญหาปากท้อง และยกระดับความเป็นอยู่ของพี่น้องประชาชนให้ดีขึ้น”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-ฮอตปรอทแตก!! “จุรินทร์”ลุยห้างไทยซุคในดูไบ เสียงเชียร์กระหึ่ม เจอคนไทยแทบทุกจังหวัดรุมขอถ่ายรูปแน่น
วันพุธที่ 8 กุมภาพันธ์ 2566
ฮอตปรอทแตก!! “จุรินทร์”ลุยห้างไทยซุคในดูไบ เสียงเชียร์กระหึ่ม เจอคนไทยแทบทุกจังหวัดรุมขอถ่ายรูปแน่น
วันที่ 7 กุมภาพันธ์ 2566 เวลา 9.30 น. ผู้สื่อข่าวรายงานจากเมืองดูไบว่า ในช่วงค่ําของวันที่ 6 ก.พ. ตามเวลาท้องถิ่น นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  ได้ยกทัพคณะรัฐ-เอกชนไทยมาเยือนดูไบ
และช่วงค่ํานายจุรินทร์มาเป็นประธานเปิดโครงการ Thai Souq (ไทยซุค) ที่ Souk Al Marfa ซึ่งเป็นพื้นที่พัฒนาแห่งใหม่ของรัฐบาลดูไบบนเกาะเดียร่า โครงการ Thai Souq เป็นแหล่งรวมและกระจายสินค้าและบริการของไทยในดูไบ มีเจ้าของเป็นคนไทย คือ นายอัครวุฒิ ตั้งศิริกุศลวงศ์ กรรมการผู้จัดการบริษัท เวก้า อินเตอร์เทรด แอนด์ เอ็กซิบิชั่น จํากัด (VEGA Intertrade & Exhibitions LLC) มีร้านค้ามากกว่า 30 ร้าน เช่น ร้านอาหาร เครื่องดื่ม งานฝีมือ ของที่ระลึก แฟชั่น เครื่องประดับ เครื่องสําอาง ซูเปอร์มาร์เก็ต และร้านนวดแผนไทย โดยทาง Thai Souq ยินดีที่จะให้ความร่วมมือและช่วยเหลือผู้ประกอบการเอสเอ็มอีไทย ที่จะส่งออกสินค้าเข้าสู่ตลาดสหรัฐอาหรับเอมิเรตส์มาขาย และพร้อมที่จะช่วยให้ความรู้และแบ่งปันประสบการณ์เกี่ยวกับการดําเนินธุรกิจในตลาดสหรัฐอาหรับเอมิเรตส์และตะวันออกกลาง แต่ที่เป็นไฮไลต์คือ มีคนไทยจํานวนนับร้อยคนที่อาศัยและทํางานในดูไบ หลากหลายสาขาอาชีพมาให้กําลังใจนายจุรินทร์มอบดอกไม้ และรุมขอถ่ายรูปเซลฟี่กับนายจุรินทร์แน่น บรรยากาศสุดคึกคัก ดีใจที่ได้เจอ ซึ่งมีคนไทยที่มาจากแทบทุกจังหวัดของไทยมาทํางานและทําธุรกิจในสหรัฐอาหรับเอมิเรตส์ ซึ่งนายจุรินทร์ได้เดินพูดคุยอย่างสนุกสนาม เป็นกันเอง กับร้านค้าของคนไทยที่มาขายสินค้าและบริการ กว่า 30 ร้าน ซึ่งมีทั้งอาหารไทย ร้านขายสินค้าไทย ร้านขายอัญมณีและร้านนวดไทยที่ได้รับความนิยมจากคนดูไบเป็นอย่างมาก
รัฐบาลไทย-ข่าวทำเนียบรัฐบาล-The 1st National Conference on Children in the Digital Age: Together for Safer Internet for Children
วันพุธที่ 8 กุมภาพันธ์ 2566
The 1st National Conference on Children in the Digital Age: Together for Safer Internet for Children
The 1st National Conference on Children in the Digital Age: Together for Safer Internet for Children
8 ก.พ. 2566 - ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมกล่าวเปิดงานการประชุมนานาชาติเรื่องเด็กยุคดิจิทัลครั้งที่ 1 : ร่วมกันสร้างสิ่งแวดล้อมที่ปลอดภัยบนอินเทอร์เน็ตสําหรับเด็กในประเทศไทย โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) เป็นประธานกล่าวเปิดงาน มี UNICEF ITU และ ECPAT ร่วมจัดงาน ณ โรงแรมอีสติน แกรนด์ สาทร กรุงเทพฯ
__________________
รัฐบาลไทย-ข่าวทำเนียบรัฐบาล- ไทยเตรียมประกาศ “ปลอดกาฬโรคแอฟริกาม้า” รอประเมินจากองค์การสุขภาพสัตว์โลก คาด! รู้ผลปีนี้
วันพุธที่ 8 กุมภาพันธ์ 2566
08/02/2566
ไทยเตรียมประกาศ “ปลอดกาฬโรคแอฟริกาม้า” รอประเมินจากองค์การสุขภาพสัตว์โลก คาด! รู้ผลปีนี้
ไทยเตรียมประกาศ “ปลอดกาฬโรคแอฟริกาม้า” รอประเมินจากองค์การสุขภาพสัตว์โลก คาด! รู้ผลปีนี้
วันนี้ (8 กุมภาพันธ์ 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากเหตุการณ์การเกิดกาฬโรคแอฟริกาในม้า (African Horse Sickness) ในปี 2563 และประเทศไทยพบการระบาดครั้งแรกเมื่อวันที่ 27 มีนาคม 2563 ในพื้นที่ 17 จังหวัด มีสัตว์ป่วย 610 ตัว และตาย 568 ตัวนั้น ตลอดระยะเวลาที่ผ่านมารัฐบาล โดยกรมปศุสัตว์ กระทรวงเกษตรและสหกรณ์ได้ร่วมกับหน่วยงานภาคีเครือข่ายดําเนินการเฝ้าระวัง ควบคุม และป้องกันโรคอย่างมีประสิทธิภาพ
นางสาวรัชดา กล่าวว่า กรมปศุสัตว์ กระทรวงเกษตร รายงานความคืบหน้าการขอคืนสถานภาพปลอดโรคกาฬโรคแอฟริกาในม้า (African Horse Sickness : AHS) ในไทย หลังจากที่ไม่มีรายงานพบกาฬโรคแอฟริกาในม้าในประเทศไทยมากว่า 2 ปีแล้ว ว่าขณะนี้ กรมปศุสัตว์ กรมการสัตว์ทหารบก องค์การสวนสัตว์แห่งประเทศไทยในพระบรมราชูปถัมภ์ สมาคมกีฬาขี่ม้าแห่งประเทศไทย และหน่วยงานที่เกี่ยวข้อง ได้จัดทําข้อมูลเพื่อขอรับรองการปลอดโรคจากองค์การสุขภาพสัตว์โลก (WOAH) เรียบร้อยแล้ว โดยยื่นเรื่องขอคืนสถานภาพปลอดโรค AHS เรียบร้อยแล้วเมื่อวันที่ 30 มกราคม 2566 ที่ผ่านมา ซึ่งต้องรอให้คณะกรรมาธิการวิทยาศาสตร์ทางด้านโรคสัตว์ (Scientific committee) ของ WOAH ดําเนินการตรวจสอบเอกสาร หากผ่านการพิจารณาประเทศไทยจะได้รับสถานะลอดกาฬโรคแอฟริกาในม้าอย่างเป็นทางการในปี พ.ศ. 2566 นี้
“เมื่อไทยปลอดโรค AHS แล้ว จะส่งผลให้ไทยสามารถจัดการแข่งขันกีฬาขี่ม้าระดับนานาชาติรายการต่างๆ ได้ รวมทั้งกิจการการนําเข้า ส่งออกสัตว์กลุ่ม Equids จะสามารถดําเนินการได้ตามปกติภายใต้ข้อกําหนดของกรมปศุสัตว์ รวมถึงจะทําให้สามารถเคลื่อนย้ายม้าระหว่างประเทศได้ตามปกติ อันจะส่งผลต่อการสร้างอาชีพและรายได้ให้กับบุคลากรทุกภาคส่วน” นางสาวรัชดา ย้ํา
รัฐบาลไทย-ข่าวทำเนียบรัฐบาล-รมว.สุชาติ เปิด Skill Expo Thailand  พัฒนาแรงงานสู่ทศวรรษที่ 21
วันพุธที่ 8 กุมภาพันธ์ 2566
รมว.สุชาติ เปิด Skill Expo Thailand  พัฒนาแรงงานสู่ทศวรรษที่ 21
ก.แรงงาน เดินหน้าจัด Skill Expo Thailand ครั้งที่ 4 จัดแสดงโลกเสมือนจริงผ่าน AR - VR โชว์เทคโนโลยีและนวัตกรรมเปิดโลกทัศน์แรงงานยุคใหม่สู่ทศวรรษที่ 21
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี สนับสนุนแรงงานไทย ถือวีซ่า E-7 ทำงานอู่ต่อเรือเกาหลีใต้อย่างถูกกฎหมาย นับเป็นโอกาสที่ดีของแรงงานไทย
วันพุธที่ 8 กุมภาพันธ์ 2566
08/02/2566
โฆษกรัฐบาลเผย นายกฯ ยินดี สนับสนุนแรงงานไทย ถือวีซ่า E-7 ทํางานอู่ต่อเรือเกาหลีใต้อย่างถูกกฎหมาย นับเป็นโอกาสที่ดีของแรงงานไทย
โฆษกรัฐบาลเผย นายกฯ ยินดี สนับสนุนแรงงานไทย ถือวีซ่า E-7 ทํางานอู่ต่อเรือเกาหลีใต้อย่างถูกกฎหมาย นับเป็นโอกาสที่ดีของแรงงานไทย
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเจรจา จากกระทรวงแรงงานกับสมาคม KHOSHIPA สมาคมอู่ต่อเรือของสาธารณรัฐเกาหลี และบริษัท HNH Hyundai Heavy Industries เรื่องการส่งแรงงานไทยไปทํางานด้วยวีซ่า E-7 (วีซ่าทักษะฝีมือ) ตามนโยบายขยายตลาดแรงงานในต่างประเทศ
โฆษกประจําสํานักนายกรัฐมนตรี กล่าวว่า บริษัทจัดหางานยื่นขออนุญาตกับกรมการจัดหางานมาแล้ว 1,275 อัตรา แบ่งเป็น สาขาช่างเชื่อม 970 อัตรา ช่างสีพ่นทราย 205 อัตรา และช่างไฟฟ้า 100 อัตรา ซึ่งมีการจัดส่งแรงงานไปแล้ว 65 คน และวันที่ 19 มกราคม 2566 จัดส่งแรงงานสาขาช่างเชื่อมไป 49 คน รวมเป็น 114 คน โดยเป็นการจัดส่งในลักษณะบริษัทจัดหางาน ทั้งนี้ แรงงานไทยทั้ง 49 คน ที่จะเดินทางไปทํางานเป็นช่างเชื่อม ในอุตสาหกรรมอู่ต่อเรือที่เกาหลีใต้ ทั้งหมดได้ผ่านการอบรมคนหางาน ณ ศูนย์อบรมคนหางานก่อนไปทํางานต่างประเทศ กรมการจัดหางาน กระทรวงแรงงาน
ทั้งนี้ ผู้รับการฝึกอบรม จะได้ทราบวิธีการเตรียมความพร้อมด้านบุคลิกภาพในการทํางาน ข้อปฏิบัติขณะเดินทาง การอยู่ร่วมกับนายจ้างและเพื่อนร่วมงานในต่างประเทศ ความรู้เกี่ยวกับงาน สัญญาจ้างงาน สถาพการจ้างงาน การปฏิบัติตนเพื่อความปลอดภัยในการทํางาน การบริหารจัดการรายรับ รายจ่าย รวมไปถึงวัฒนธรรมประเพณี และกฎหมายของประเทศที่จะไปทํางาน ซึ่งการอบรมนี้เป็นหนึ่งในขั้นตอนที่แรงงานไทยทุกคนที่ประสงค์จะเดินทางไปทํางานที่ต่างประเทศอย่างถูกกฎหมายต้องเข้าร่วม
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า การเดินทางไปทํางานที่เกาหลีใต้ในภาคอุตสาหกรรมอู่ต่อเรือ เป็นโอกาสที่ดีของแรงงานไทย เนื่องจากเกาหลีใต้กําลังเข้าสู่สังคมผู้สูงอายุ เป็นเหตุให้ขาดแคลนแรงงาน จึงจําเป็นต้องนําแรงงานต่างชาติที่มีทักษะฝีมือเข้ามาทํางานเป็นจํานวนมากและพร้อมจ่ายค่าตอบแทนและค่าล่วงเวลาในอัตราสูง
“นายกรัฐมนตรียินดีสนับสนุนแรงงานไทยให้มีโอกาสไปทํางานหารายได้ที่ต่างประเทศ เพื่อยกระดับคุณภาพชีวิตของแรงงานและครอบครัว พัฒนาทักษะ และประสบการณ์ ที่จะสามารถนํามาพัฒนาศักยภาพของตนเอง และของประเทศไทย ตามนโยบายขยายตลาดแรงงานในต่างประเทศ เพื่อสร้างโอกาสการมีงานทํา มีรายได้และคุณภาพชีวิตที่ดี โดยพร้อมกันนี้ ได้สั่งการให้หน่วยงานที่เกี่ยวข้อง ให้ความสําคัญกับการช่วยเหลือ ดูแลความเป็นอยู่ของแรงงานด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ประกาศแต่งตั้ง “ฉัตรชัย” ดำรงตำแหน่ง “ผู้จัดการ ธ.ก.ส.” คนใหม่ มีผลวันที่ 26 มี.ค. 66
วันพุธที่ 8 กุมภาพันธ์ 2566
08/02/2566
ประกาศแต่งตั้ง “ฉัตรชัย” ดํารงตําแหน่ง “ผู้จัดการ ธ.ก.ส.” คนใหม่ มีผลวันที่ 26 มี.ค. 66
รัฐมนตรีว่าการกระทรวงการคลังในฐานะประธานกรรมการ ธ.ก.ส. มีคําสั่งแต่งตั้ง นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ดํารงตําแหน่ง ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) มีผลตั้งแต่วันที่ 26 มีนาคม 2566 เป็นต้นไป
เมื่อวันที่ 6 กุมภาพันธ์ 2566 นายอาคม เติมพิทยาไพสิฐ รัฐมนตรีว่าการกระทรวงการคลังในฐานะประธานกรรมการ ธ.ก.ส. มีคําสั่งแต่งตั้ง นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ดํารงตําแหน่ง ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) หลังผ่านกระบวนการสรรหาผู้จัดการ ธ.ก.ส. คนใหม่ แทนนายธนารัตน์ งามวลัยรัตน์ ผู้จัดการ ธ.ก.ส. คนปัจจุบัน ที่จะเกษียณอายุราชการในเดือนมีนาคม 2566 ซึ่งนายฉัตรชัยจะเป็นผู้จัดการ ธ.ก.ส. คนที่ 14 โดยมีผลตั้งแต่วันที่ 26 มีนาคม 2566 เป็นต้นไป
นายฉัตรชัย เกิดเมื่อวันที่ 9 พฤศจิกายน 2514 จบการศึกษา ปริญญาตรี (สถิติศาสตรบัณฑิต) คณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโท (Master of Computer Science) จาก Syracuse University, New York, USA (นักเรียนทุนธนาคารอาคารสงเคราะห์ รุ่นที่ 1) เริ่มดํารงตําแหน่งผู้บริหาร ธอส. ตั้งแต่ปี 2551 - 2555 ในตําแหน่ง ผู้ช่วยกรรมการผู้จัดการ ปี 2555 - 2559 ดํารงตําแหน่ง รองกรรมการผู้จัดการ กลุ่มงานสินเชื่อ ธอส. และขึ้นสู่ตําแหน่งผู้บริหารสูงสุดในปี 2559 - ปัจจุบัน ซึ่งผลงานที่โดดเด่นในช่วงที่ผ่านมา ได้แก่ ด้าน IT โดยผลักดันโครงการพัฒนาระบบงานหลัก GHB System ขึ้นใช้งานทดแทน Core Banking ระบบเดิมที่ใช้งานมานานกว่า 10 ปี ได้สําเร็จตามกําหนด และสามารถให้บริการลูกค้าได้อย่างต่อเนื่อง ด้านการปรับเปลี่ยนองค์กร บริหารจัดการ พัฒนาทรัพยากรบุคคล จนทําให้ ธอส. มีการบริหารจัดการที่เป็นเลิศ และได้รับรางวัลรัฐวิสาหกิจ ยอดเยี่ยม รางวัลผู้นําองค์กรดีเด่น รางวัลคุณภาพแห่งชาติ (TQA) และรางวัลประเมินคุณธรรมและความโปร่งใสใน การดําเนินงานของหน่วยงานภาครัฐ (ITA) คะแนนประเมินสูงสุดอันดับ 1 ในกลุ่มรัฐวิสาหกิจต่อเนื่อง 6 ปี ซ้อน (พ.ศ. 2560 - 2565)
รัฐบาลไทย-ข่าวทำเนียบรัฐบาล-พม. จับมือเครือข่ายสร้างภูมิคุ้มกันภัยออนไลน์ให้เด็ก เยาวชน จัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ
วันพุธที่ 8 กุมภาพันธ์ 2566
พม. จับมือเครือข่ายสร้างภูมิคุ้มกันภัยออนไลน์ให้เด็ก เยาวชน จัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ
พม. จับมือเครือข่ายสร้างภูมิคุ้มกันภัยออนไลน์ให้เด็ก เยาวชน จัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ
เมื่อวันที่ 7 ก.พ. 66เวลา 09.00 น. พลเอก ประยุทธ์ จันทร์โอชา นายกรัฐมนตรี รับฟังรายงานเรื่องกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ (Thailand Safer Internet Day) และการจัดตั้งเครือข่ายเสริมสร้างอินเทอร์เน็ตปลอดภัยประเทศไทย (Thailand Safe Internet Coalition) โดยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงาน นอกจากนี้ นายสุรเชษฐ์ โพธิ์แสง รองเลขาธิการสถาบันยุวทัศน์แห่งประเทศไทย นําเสนอเรื่องข้อมูลการเฝ้าระวังเว็บไซต์พนันออนไลน์ ปี 2565 ซึ่งปัจจุบัน มีเว็บไซต์ฯ ที่ยังคงให้บริการอยู่ 595 เว็บไซต์ และนายธีรภัทร มอญดะ รองประธานสภาเด็กและเยาวชนแห่งประเทศไทย กล่าวขอบคุณนายกรัฐมนตรีสําหรับการดําเนินโยบายเพื่อสร้างสิ่งแวดล้อมที่ปลอดภัยสําหรับเด็กในโลกอินเตอร์เน็ต โดยมีคณะผู้บริหารกระทรวง พม. และผู้แทนภาคีเครือข่าย เข้าร่วม ณ ตึกสันติไมตรี ทําเนียบรัฐบาล
ทั้งนี้ พลเอก ประยุทธ์ จันทร์โอชา นายกรัฐมนตรี ขอให้ส่งเว็บไซต์พนันออนไลน์ทั้งหมดมาให้ ขณะนี้ ได้สั่งการให้ไปดําเนินการแล้ว แต่มีปัญหาในบางข้อกฎหมาย ซึ่งต้องออกเป็นพระราชกําหนด เพราะกฎหมายตอนนี้ไม่ทันกับการเปลี่ยนแปลงตรงนี้ อีกทั้งการปิดเว็บไซต์พนันออนไลน์ต้องข้อคําสั่งศาล เพราะไม่สามารถปิดได้ทันที ซึ่งเรายังไม่มีกฎหมายตรงนี้ นอกจากนี้ รัฐบาลได้กําหนดนโยบายความมั่นคงปลอดภัยโลกไซเบอร์ นับเป็นสิ่งสําคัญ ซึ่งนายกรัฐมนตรีได้สั่งการด้วยตนเอง โดยขอความร่วมมือให้ทุกคนช่วยกันสานต่อ และต้องขอบคุณ สภาเด็กและเยาวชนแห่งประเทศไทย สถาบันยุวทัศน์แห่งประเทศไทย กระทรวง พม. และทุกคน ที่ช่วยกันขับเคลื่อนเรื่องนี้ ดังนั้น เราต้องเตรียมความพร้อมให้คนของเรา ไม่ให้หลงเชื่อ ไม่ให้ถูกหลอก โดยขอให้ทุกคนต้องคํานึงถึงธรรมะ คือ อย่าโลภ อย่าโกรธ อย่าหลง ซึ่งจะส่งผลกระทบโดยรวมของประเทศ โดยเฉพาะเด็กและเยาวชน
นายจุติ กล่าวเพิ่มเติมว่า วันนี้ (7 ก.พ. 66) ตรงกับวันส่งเสริมอินเทอร์เน็ตปลอดภัยสากล (Safer Internet Day) ซึ่งกระทรวง พม. ร่วมกับภาคีเครือข่ายจัดกิจกรรมสร้างความตระหนักรู้ วันส่งเสริมอินเทอร์เน็ตปลอดภัยแห่งชาติ (Thailand Safer Internet Day) ซึ่งจัดขึ้นเป็นประจําทุกปี เพื่อเฉลิมฉลองร่วมกับอีก 200 ประเทศทั่วโลก ในการให้ความรู้ สร้างความตระหนักถึงความสําคัญทางด้านความปลอดภัยในการใช้อินเทอร์เน็ตและเทคโนโลยีในชุมชนออนไลน์อย่างมีความรับผิดชอบและเป็นประโยชน์ต่อสังคม อีกทั้งสนับสนุนการทํางานของเครือข่ายเสริมสร้างอินเทอร์เน็ตปลอดภัยประเทศไทย (Thailand Safe Internet Coalition) ประกอบด้วยภาคีเครือข่ายทั้งหน่วยงานภาครัฐ เอกชน และประชาสังคม เพื่อให้เป็นกลไกสําคัญในการป้องกันและแก้ไขปัญหาภัยออนไลน์ที่ส่งผลกระทบต่อเด็ก เยาวชน และสังคมไทย
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-อว. ขับขานบทเพลง “อมตะสยาม” ผ่านวงซิมโฟนีออร์เคสตรา กระหึ่ม ศูนย์วัฒนธรรมแห่งประเทศไทย
วันพุธที่ 8 กุมภาพันธ์ 2566
อว. ขับขานบทเพลง “อมตะสยาม” ผ่านวงซิมโฟนีออร์เคสตรา กระหึ่ม ศูนย์วัฒนธรรมแห่งประเทศไทย
อว. ขับขานบทเพลง “อมตะสยาม” ผ่านวงซิมโฟนีออร์เคสตรา กระหึ่ม ศูนย์วัฒนธรรมแห่งประเทศไทย
เมื่อช่วงค่ําวันที่ 18 มกราคม 2566 ที่ผ่านมาศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเป็นประธานในพิธีเปิดการแสดงบทเพลง อมตะสยาม ณ ศูนย์วัฒนธรรมแห่งประเทศไทย ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร โดยมีดร.วิภารัตน์ ดีอ่องผู้อํานวยการสํานักงานวิจัยแห่งชาติ (วช.) พร้อมคณะผู้บริหาร อว. และประชาชนร่วมงาน ซึ่งเป็นการแสดงศิลปะดนตรีจากโครงการขยายผลต่อยอดนวัตกรรมเพลงพื้นบ้านเพื่อเผยแพร่ให้เป็นมรดกชาติ ดําเนินการโดย มูลนิธิอาจารย์สุกรี เจริญสุข ซึ่งได้รับทุนสนับสนุนจากสํานักงานการวิจัยแห่งชาติ (วช.) เป็นปีที่ 3 โดยนําเพลงพื้นบ้าน เพลงโบราณของภูมิภาคต่างๆ มาแสดงออกในรูปแบบของวงซิมโฟนี ออร์เคสตรา เพื่อเป็นการอนุรักษ์และต่อยอดมรดกทางวัฒนธรรม กระตุ้นให้เกิดการเสริมสร้างสิ่งใหม่บนรากฐานสิ่งเก่า รักษาเสถียรภาพและอัตลักษณ์ของสังคมไทยให้สืบทอดและคงอยู่ต่อไป
ศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ปัจจุบันจะเห็นว่าศิลปวัฒนธรรม นับวันจะมีความโดดเด่นยิ่งขึ้น มีช่วงหนึ่งที่ศิลปวัฒนธรรมไทยหาย แต่เวลานี้ก็มีความโดดเด่นขึ้น ไม่ว่าจะเป็นมวยไทย อาหารไทย นวดแผนไทย เสื้อผ้าไทย รวมถึงดนตรีไทย ซึ่ง อว. ทําเรื่องนี้ไม่ใช่ทําให้เก็บเป็นของเก่า แต่เป็นเพราะว่าเก็บของเก่ามาใส่เสน่ห์สมัยใหม่ ความทันสมัยของสมัยใหม่ และก็รวมถึงผู้ที่ชื่นชอบ ศิลปะสุนทรียภาพ ประเทศไทยเป็นประเทศที่โชคดี ที่ศิลปะ สุนทรียะ และอารยธรรม หลายร้อยปี บรรดาคนที่ทําให้ศิลปิน ศิลปะ ดนตรีไทยมีลมหายใจ คือ อาจารย์สุกรี เจริญสุข อาจารย์ได้มาขอทุน จาก กระทรวง อว. ไปทําวิจัย ซึ่งเป็นงานวิจัยที่ฟังได้ วิจัยที่ชมได้ วิจัยไม่ได้มีแค่กระดาษและหนังสือ หรือแค่เป็นการตีพิมพ์เท่านั้น แต่วิจัยบางอย่างของ อว. ก็กินได้ การวิจัยอาหาร ส่วนวิจัยที่จะได้รับชมรับฟังในวันนี้ เป็นวิจัยที่ฟังไพเราะเสนาะหู ทําให้คิดถึงความหลัง ทําให้คิดถึงปัจจุบัน ทําให้คิดถึงอนาคต เป็นกระแสเดียวกันได้ ขอแสดงความชื่นชม อาจารย์สุกรี เจริญสุข และคณะนักดนตรี เป็นอย่างมากที่ช่วยรังสรรค์ศิลปะวัฒนธรรมเพลงไทยให้คงอยู่ต่อไป
การแสดงดนตรี “อมตะสยาม” เป็นการบอกเล่าเรื่องราวประวัติศาสตร์ สังคม วิถีชีวิต และวัฒนธรรม ผ่านการนํากลับมาเรียบเรียงเสียงประสานขึ้นใหม่ เพื่อทําการบันทึกเสียงเก็บไว้ด้วยเทคโนโลยีสมัยใหม่ ในการรักษาสืบทอดบทเพลงที่สําคัญของชาติไว้ รวมถึงเพื่อใช้ในการศึกษา การค้นคว้า อ้างอิง โดยบรรเลงบทเพลงผ่านวงไทยซิมโฟนีออร์เคสตรา ซึ่งเพลงชุดอมตะสยามได้เรียบเรียงบทเพลงโดย พันเอก ดร.ประทีป สุพรรณโรจน์ ดร.ธีรนัย จิระสิริกุล ดร.ปิยะวัฒน์ หลุยลาภประเสริฐ
การแสดงดนตรี “อมตะสยาม” ในครั้งนี้ ประกอบด้วยเพลง สรรเสริญถวายไชยมงคล รัชกาลที่ 5 เพลงวอลซ์ปลื้มจิตร เพลงเขมรไทรโยค เพลงสายสมร เพลงสุดใจ เพลงคลื่นกระทบฝั่ง เพลงเชิดจีน และเพลงลาวแพนออกซุ้ม ซึ่งระหว่างการบรรเลงเพลง ดร.สุชาติ วงษ์ทอง ได้สร้างสรรค์ภาพจิตรกรรมประกอบบทเพลง การแสดงดนตรี ด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้ม “ประธานวุฒิสภา” ยกให้กระทรวงยุติธรรม จากเกรดซี เป็นเกรดเอ หลังมีบทบาทช่วยประชาชน โดดเด่นในยุคนี้ ขอบคุณข้าราชการ ช่วยทำงานหนักตลอด 4 ปี
วันพุธที่ 8 กุมภาพันธ์ 2566
08/02/2566
รัฐมนตรีว่าการกระทรวงยุติธรรม ปลื้ม “ประธานวุฒิสภา” ยกให้กระทรวงยุติธรรม จากเกรดซี เป็นเกรดเอ หลังมีบทบาทช่วยประชาชน โดดเด่นในยุคนี้ ขอบคุณข้าราชการ ช่วยทํางานหนักตลอด 4 ปี
รัฐมนตรีว่าการกระทรวงยุติธรรม ปลื้ม “ประธานวุฒิสภา” ยกให้กระทรวงยุติธรรม จากเกรดซี เป็นเกรดเอ หลังมีบทบาทช่วยประชาชน โดดเด่นในยุคนี้ ขอบคุณข้าราชการ ช่วยทํางานหนักตลอด 4 ปี จนสัมฤทธิ์ผล คนภายนอกมองเห็น ขอช่วยทํางานต่อเนื่องให้สมเป็นเกรดเอ
วันที่ 8 กุมภาพันธ์ 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวง โดยมี ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม อธิบดีกรมต่างๆ และผู้บริหารกระทรวง เข้าร่วม ที่กระทรวงยุติธรรม
โดยที่ประชุมได้มีการเปิดวิดีโอ นายพรเพชร วิชิตชลชัย ประธานวุฒิสภา พูดถึงการทํางานของกระทรวงยุติธรรม ที่ได้ขับเคลื่อนกฎหมายป้องกันการกระทําความผิดซ้ํา พร้อมชื่นชมรัฐมนตรีว่าการกระทรวงยุติธรรม ที่ได้ทําให้กระทรวงยุติธรรม จากเกรดซี มาเป็นเกรดเอในปัจจุบัน หลังได้ยกระดับกระบวนการยุติธรรม จนมีบทบาทและประชาชนให้ความสําคัญ
ขณะที่ นายสมศักดิ์ กล่าวว่า การที่กระทรวงยุติธรรม ได้รับคําชื่นชมจากผู้หลักผู้ใหญ่ ที่ยกให้เป็นกระทรวงเกรดเอ ก็ต้องนับว่า ที่เราได้ร่วมมือกันทํางานทั้งฝ่ายการเมือง และข้าราชการ อย่างหนักมาต่อเนื่องเกือบ 4 ปี ได้สัมฤทธิ์ผลแล้ว จนคนภายนอกมองมาเห็น ดังนั้น ตนต้องขอขอบคุณทุกฝ่าย โดยเฉพาะข้าราชการ ที่ได้ขับเคลื่อนงานอย่างมีประสิทธิภาพ ซึ่งข้าราชการกระทรวงยุติธรรม จากที่ตนได้ร่วมทํางานมา ต้องยอมรับว่า เป็นบุคคลที่มีศักยภาพ แต่ที่ผ่านมา อาจจะไม่มีเวทีให้แสดงความสามารถ แต่ตนเป็นคนหนึ่ง ที่มักเปิดกว้างรับฟังความคิดเห็น และเปิดเวทีให้กับทุกคน จนมีผลงานเป็นที่ยอมรับของสังคม
“ผมอยากให้ทุกคน เก็บความรู้สึกที่ภาคภูมิใจนี้ไว้ ที่ถูกยกระดับให้เป็นกระทรวงเกรดเอ เพื่อที่ทุกคน จะได้มีแรงผลักดันและกําลังใจ ในการขับเคลื่อนงานช่วยเหลือประชาชนต่อไป ตามแนวนโยบายของกระทรวงยุติธรรม ที่ต้องการทําให้เป็นกระทรวงที่พึ่งของประชาชนอย่างแท้จริง ดังนั้น ถึงแม้ผมจะหมดวาระ แต่ก็ขอให้ข้าราชการทุกคน ช่วยกันเดินหน้าช่วยเหลือประชาชนอย่างต่อเนื่อง ให้สมกับที่เราถูกยกระดับเป็นกระทรวงเกรดเอ” รมว.ยุติธรรม
รัฐบาลไทย-ข่าวทำเนียบรัฐบาล-ธพส. ชี้แจงข้อวิจารณ์กระบวนการจัดจ้างในศูนย์ราชการฯ ไม่โปร่งใส
วันพุธที่ 8 กุมภาพันธ์ 2566
08/02/2566
ธพส. ชี้แจงข้อวิจารณ์กระบวนการจัดจ้างในศูนย์ราชการฯ ไม่โปร่งใส
บริษัท ธนารักษ์ฯ ยืนยันไม่มีการจัดจ้างล็อคสเปก ดําเนินโครงการฯ ตามระเบียบ บริษัท ธนารักษ์พัฒนาสินทรัพย์ จํากัด ว่าด้วยการพัสดุฯ
จากกรณี voicetv , เว็บไซต์ผู้จัดการฯ , เว็บไซต์คมชัดลึก เผยแพร่ข่าวกรณีแหล่งข่าวจากศูนย์ราชการเฉลิมพระเกียรติฯ ถนนแจ้งวัฒนะ เปิดเผยว่า ช่วง 3 ปีที่ผ่านมา การจัดซื้อจัดจ้างของหน่วยงานราชการภายในศูนย์ราชการแจ้งวัฒนะ บางหน่วยถูกวิพากษ์วิจารณ์ว่า มีการจัดจ้างส่อล็อคสเปก ปัญหาดังกล่าวมีหน่วยงานบริหารพื้นที่ โดยบริษัทธนารักษ์พัฒนาสินทรัพย์ จํากัด (ธพส.) สาเหตุของข้อวิจารณ์ คือ ผู้มีอํานาจที่เกี่ยวข้องมักเลือกใช้วิธีเชิญชวน แม้จะดําเนินการภายใต้ “ระเบียบบริษัทธนารักษ์พัฒนาสินทรัพย์จํากัดว่าด้วยการพัสดุเพื่อการบริหารโครงการ พ.ศ. 2561” แต่เมื่อดําเนินการไปแล้ว ปรากฏว่า บางงานไม่เคยมีการประกาศผลผู้ชนะการประกวดราคาให้สาธารณชนรับทราบ แต่มีบริษัทเข้ามาทํางานในภารกิจนั้น ๆ ตามที่มีการเชิญชวน จึงมีข้อสังเกตจากพฤติการณ์ว่า มีบริษัทที่ต้องการไว้อยู่แล้วนั้น
วันที่ 8 กุมภาพันธ์ 2566 นายธีธัช สุขสะอาด รองกรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) ชี้แจง ดังนี้ บริษัท ธนารักษ์พัฒนาสินทรัพย์ จํากัด (ธพส.) ในฐานะผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขอชี้แจงว่า โครงการจัดจ้างควบคุมแลและบํารุงรักษาระบบวิศวกรรมประกอบอาคาร เพื่อดําเนินงานซ่อมบํารุงรักษาเครื่องจักรและอุปกรณ์ในระบบวิศวกรรมประกอบอาคาร ภายในศูนย์ราชการเฉลิมพระเกียรติฯ ได้ดําเนินการจัดซื้อจัดจ้าง ประจําปี 2566 เป็นไปตามระเบียบ บริษัท ธนารักษ์พัฒนาสินทรัพย์ จํากัด ว่าด้วยการพัสดุเพื่อการบริหารโครงการ พ.ศ. 2561 ด้วยวิธีการคัดเลือก ตามข้อ 20 (2) เชิญผู้มีอาชีพจําหน่ายหรือรับจ้างในงานนั้นโดยตรงไม่น้อยกว่า 3 ราย และเป็นผู้มีฝีมือโดยเฉพาะหรือผู้มีความชํานาญเป็นพิเศษ
โดย ธพส. ได้ทําหนังสือเชิญชวนยื่นข้อเสนอเมื่อวันที่ 13 มกราคม 2566 จํานวน 5 ราย ได้แก่ 1. บริษัท โจนส์ แลง ลาซาลล์ (ประเทศไทย) จํากัด 2. บริษัท ไวร์เออ แอนด์ ไวร์เลส จํากัด 3. บริษัท พร้อม เทคโน เซอร์วิส จํากัด 4. บริษัท พลัส พร็อพเพอร์ตี้ จํากัด และ 5. บริษัท มาร์จินอล จํากัด และมีกําหนดยื่นซองเสนอราคาในวันที่ 27 มกราคม 2566 ที่ผ่านมา ซึ่งได้มีผู้ยื่นข้อเสนอ จํานวน 3 ราย ได้แก่ 1. บริษัท ไวร์เออ แอนด์ ไวร์เลส จํากัด 2. บริษัท พร้อม เทคโน เซอร์วิส จํากัด และ 3. บริษัท มาร์จินอล จํากัด
จากนั้น ระหว่างวันที่ 30 มกราคม – 3 กุมภาพันธ์ 2566 คณะกรรมการจัดจ้างได้ดําเนินการพิจารณาผลเป็นไปตามหลักเกณฑ์ ทั้ง 3 ราย ปัจจุบันอยู่ในระหว่างกระบวนการนําเสนอผู้มีอํานาจพิจารณาอนุมัติการจัดจ้างในงานดังกล่าว จากนั้นจึงจะดําเนินการประกาศผล ผ่านเว็บไซต์ของ บริษัท ธนารักษ์พัฒนาสินทรัพย์ จํากัด ต่อไป
รัฐบาลไทย-ข่าวทำเนียบรัฐบาล-ศ.(พิเศษ) ดร.เอนก รมว.อว. เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย”
วันพุธที่ 8 กุมภาพันธ์ 2566
ศ.(พิเศษ) ดร.เอนก รมว.อว. เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย”
ศ.(พิเศษ) ดร.เอนก รมว.อว. เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย”
วันที่ 22 มกราคม 2566 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานมอบเกียรติบัตรโครงการ “การอนุรักษ์เชิงป้องกันผลงานศิลปกรรมในประเทศไทย” โดย ผู้ช่วยศาสตราจารย์โอชนา พูลทองดีวัฒนา หัวหน้าภาควิชาทฤษฎีศิลป์ คณะจิตรกรรม ประติมากรรมและภาพพิมพ์ มหาวิทยาลัยศิลปากร ภายใต้แผนงานพิพิธภัณฑ์ศิลปกรรมแห่งชาติ ซึ่งได้รับทุนสนับสนุนจากกระทรวงการอุดมศึกษา วิทยาศาสตร์ วิจัยและนวัตกรรม โดย สํานักงานการวิจัยแห่งชาติ (วช.) และวิทยสถานด้านสังคมศาสตร์ มนุษยศาสตร์ และศิลปกรรมศาสตร์แห่งประเทศไทย (ธัชชา) ตามโครงการขับเคลื่อนการพัฒนาการวิจัยและพัฒนาบุคลากรการวิจัยด้านสังคมศาสตร์ มนุษยศาสตร์ และศิลปกรรมศาสตร์ ประจําปีงบประมาณ พ.ศ. 2565 เพื่อสํารวจสภาพปัญหาศิลปกรรม จากกลุ่มตัวอย่างเครือข่ายหอศิลป์ของภาครัฐและเอกชนในประเทศไทย โดยวิเคราะห์ถึงปัญหาที่จะเกิดขึ้น และเสนอแนะวิธีการในการแก้ไขปัญหาในการอนุรักษ์เชิงป้องกัน อย่างถูกต้องและเหมาะสม ณ ห้อง Friend of BACC หอศิลปวัฒนธรรมแห่งกรุงเทพมหานคร
รัฐบาลไทย-ข่าวทำเนียบรัฐบาล-กรุงไทยปลื้ม คว้ารางวัล “องค์กรนวัตกรรมแห่งปี” ตอกย้ำความสำเร็จพัฒนาเทคโนโลยียกระดับชีวิตคนไทย
วันพุธที่ 8 กุมภาพันธ์ 2566
08/02/2566
กรุงไทยปลื้ม คว้ารางวัล “องค์กรนวัตกรรมแห่งปี” ตอกย้ําความสําเร็จพัฒนาเทคโนโลยียกระดับชีวิตคนไทย
ธ.กรุงไทยรับรางวัล “องค์กรนวัตกรรมแห่งปี” หรือ “Digital Organization of The Year” จากความสําเร็จในการพัฒนาโครงสร้างพื้นฐานเทคโนโลยีดิจิทัล และพัฒนาผลิตภัณฑ์และบริการทางการเงิน ตอบโจทย์คนไทยทุกกลุ่มทุกมิติ  ครอบคลุม 5 Ecosystems สําคัญในชีวิตประจําวัน
พลเอกประยุทธ์ จันทรโอชา นายกรัฐมนตรี เป็นประธานมอบรางวัล Prime Minister’s Digital Award 2022 ภายใต้โครงการ DIGITAL INFINITY จัดโดยสํานักงานส่งเสริมเศรษฐกิจดิจิทัล (DEPA) เพื่อมอบให้กับหน่วยงานที่มีผลงานโดดเด่นด้านนวัตกรรม และเทคโนโลยีดิจิทัล โดยนายผยง ศรีวณิช กรรมการผู้จัดการใหญ่ ธนาคารกรุงไทย รับรางวัล “องค์กรนวัตกรรมแห่งปี” หรือ “Digital Organization of The Year” จากความสําเร็จในการพัฒนาโครงสร้างพื้นฐานเทคโนโลยีดิจิทัล และพัฒนาผลิตภัณฑ์และบริการทางการเงิน ตอบโจทย์คนไทยทุกกลุ่มทุกมิติ ครอบคลุม 5 Ecosystems สําคัญในชีวิตประจําวัน ทั้งด้านการชําระเงิน ด้วยแพลตฟอร์มดิจิทัล ทั้ง แอปพลิเคชัน Krungthai NEXT เป๋าตัง และถุงเงิน ด้านบริการภาครัฐ นําเทคโนโลยีเพิ่มประสิทธิภาพบริการภาครัฐ อํานวยความสะดวกภาคธุรกิจและภาคประชาชน ให้เข้าถึงบริการภาครัฐได้สะดวก ทั่วถึง เท่าเทียม ลดความเหลื่อมล้ํา ด้านสุขภาพ พัฒนา Health Wallet ในแอปฯเป๋าตัง ช่วยให้ประชาชนเข้าถึงสิทธิด้านสุขภาพ ทั้งการตรวจคัดกรองโรค และการฉีดวัคซีน ด้านการขนส่งมวลชน ร่วมกับพันธมิตรพัฒนาช่องทางการชําระเงินที่มีความทันสมัย เชื่อมต่อทุกการเดินทางอย่างสะดวก และด้านการศึกษา นําเทคโนโลยีและนวัตกรรมยกระดับสถาบันการศึกษาสู่ Smart University ตอบโจทย์การศึกษายุคใหม่
ธนาคารกรุงไทยมุ่งมั่นพัฒนาเทคโนโลยีและนวัตกรรมอย่างไม่หยุดยั้ง เพื่อยกระดับชีวิตคนไทยให้ดีขึ้นในทุกวัน ขับเคลื่อนสังคมและเศรษฐกิจสู่ความยั่งยืน สอดคล้องวิสัยทัศน์ “กรุงไทย เคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-​Budget approved for repair/renovation of flood-damaged irrigation structures across nation
วันอังคารที่ 7 กุมภาพันธ์ 2566
​Budget approved for repair/renovation of flood-damaged irrigation structures across nation
​Budget approved for repair/renovation of flood-damaged irrigation structures across nation
Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on February 7, 2023, approved the budget under Government’s contingency fund for emergency (FY2023) for the total amount of 3,092.72 million Baht to be allocated to the Royal Irrigation Department, Ministry of Agriculture and Cooperatives for repair/renovation of 1,167 irrigation structures in 48 provinces in the North, Northeast, Central, and the East, that have been damaged by flood disaster in 2022. The aim is to restore those structures back to their former or even improved condition.
Repair/renovation of irrigation structures in the 4 regions has been planned as follows: 1) renovation of irrigational work- 11 projects with the budget of 191.76 million Baht; 2) reservoir repair- 39 projects with the budget of 152.98 million Baht; 3) repair of weirs/regulators- 31 projects with the budget of 64.21 million Baht; 4) canal/distribution system repair- 523 projects with the budget of 1,079.34 million Baht; and 5) repair of drainage system- 563 projects with the budget of 1,604.43 million Baht.
According to the Government Spokesperson, the Prime Minister emphasized that implementation plan be transparent, accountable, cost-effective, and relevant with the situation.
รัฐบาลไทย-ข่าวทำเนียบรัฐบาล-​กระทรวงเกษตรฯ จัดประชุมคณะกรรมการฟื้นฟูและพัฒนาศักยภาพการประมงไทย
วันพุธที่ 8 กุมภาพันธ์ 2566
​กระทรวงเกษตรฯ จัดประชุมคณะกรรมการฟื้นฟูและพัฒนาศักยภาพการประมงไทย
​กระทรวงเกษตรฯ จัดประชุมคณะกรรมการฟื้นฟูและพัฒนาศักยภาพการประมงไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการฟื้นฟูและพัฒนาศักยภาพการประมงไทย ครั้งที่ 1/2566 โดยมีนายอภัย สุทธิสังข์ รองปลัดกระทรวงเกษตรและสหกรณ์ เข้าร่วม ในฐานะรองประธานกรรมการ ณ ห้องประชุมพะยูน ชั้น 7 อาคารจุฬาภรณ์ กรมประมง และผ่านการประชุมทางไกลออนไลน์ ผ่านระบบ Zoom Meeting โดยมีหัวข้อสําคัญในที่ประชุม คือ
1) แก้ไขเพิ่มเติมคําสั่งแต่งตั้งคณะกรรมการฟื้นฟูและพัฒนาศักยภาพการประมงไทย คณะอนุกรรมการ และคณะทํางาน
2) ความก้าวหน้าการดําเนินงานภายใต้คําสั่งคณะกรรมการฟื้นฟูและพัฒนาศักยภาพการประมงไทย
2.1) คณะอนุกรรมการฟื้นฟูและพัฒนาศักยภาพการประมงพื้นบ้าน
2.2) คณะอนุกรรมการฟื้นฟูและพัฒนาศักยภาพการประมงพาณิชย์ และการประมงนอกน่านน้ําไทย
2.3) คณะอนุกรรมการฟื้นฟูและพัฒนาศักยภาพการเพาะเลี้ยงสัตว์น้ํา
2.4) คณะอนุกรรมการพัฒนาผลิตผลผลิตภัณฑ์ประมงและการพาณิชย์
2.5) คณะทํางานโครงการ Fisherman’s Village Resort
2.6) คณะทํางานส่งเสริมและพัฒนาการกระจายสินค้าประมงจากผู้ผลิตถึงผู้บริโภค
3) ความก้าวหน้าการดําเนินงานโครงการสินเชื่อเพื่อเสริมสภาพคล่อง ระยะที่ 2
4) ความก้าวหน้าการดําเนินงานคณะอนุกรรมการยกร่างพระราชบัญญัติสภาการประมง พ.ศ. .... และร่างพระราชบัญญัติกองทุนการประมง พ.ศ. ....
5) โครงการน้ํามันเพื่อการประมง
6) เรือประมงเพื่อการท่องเที่ยว
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 24 ล้านบาท 1 กุมภาพันธ์นี้
วันพุธที่ 1 กุมภาพันธ์ 2566
01/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 24 ล้านบาท 1 กุมภาพันธ์นี้
ธ.ก.ส.โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 24 ลบ. มีผู้ได้รับประโยชน์ 4,958 ครัวเรือน ในวันที่ 1 ก.พ.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) เป็นเงินกว่า 53,837.76 ล้านบาท ซึ่งมีผู้ได้รับประโยชน์ไปแล้วจํานวน 4.61 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1-15 เป็นจํานวนกว่า 7,844.16 ล้านบาท ซึ่งมีผู้ได้รับประโยชน์ไปแล้วจํานวน 2.59 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรเพิ่มเติมอีกกว่า 4,958 ครัวเรือน เป็นจํานวนเงิน 24.45 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 9 เป็นเงินกว่า 23.05 ล้านบาท ซึ่งมีผู้ได้รับประโยชน์จํานวน 4,258 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 16 และงวดที่ 1-15 (เพิ่มเติม) เป็นเงินกว่า 1.40 ล้านบาท และมีผู้ได้รับประโยชน์จํานวน 700 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามโครงการรถไฟทางคู่ ช่วงลพบุรี - ปากน้ำโพ
วันพุธที่ 1 กุมภาพันธ์ 2566
กรมการขนส่งทางราง ลงพื้นที่ติดตามโครงการรถไฟทางคู่ ช่วงลพบุรี - ปากน้ําโพ
.....
เมื่อวันที่ 31 มกราคม - 1 กุมภาพันธ์ 2566 ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมด้วย เจ้าหน้าที่ กรมการขนส่งทางราง (ขร.) ลงพื้นที่ติดตามความก้าวหน้าโครงการก่อสร้างรถไฟทางคู่ ช่วงลพบุรี - ปากน้ําโพ ที่สถานีลพบุรี สถานีลพบุรี 2 สถานีหนองทรายขาว สถานีบ้านหมี่ สถานีบ้านตาคลี สถานีนครสวรรค์ สถานีปากน้ําโพ และศูนย์ควบคุมการเดินรถนครสวรรค์ โดยมี ดร.อรรถพล เก่าประเสริฐ วิศวกรอํานวยการศูนย์โครงการพิเศษและก่อสร้าง นายไชยา วงศ์สิทธิพรรุ่ง วิศวกรโครงการฯ และนายวัชรเกียรติ สุทธิวรรณา ผู้ช่วยวิศวกรโครงการฯ ฝ่ายโครงการพิเศษและก่อสร้าง การรถไฟแห่งประเทศไทย (รฟท.) พร้อมด้วยบริษัทที่ปรึกษาควบคุมงานและบริษัทผู้รับจ้างก่อสร้างให้การต้อนรับ
สําหรับโครงการรถไฟทางคู่ ช่วงลพบุรี - ปากน้ําโพ แบ่งเป็น 3 สัญญา ได้แก่
สัญญา 1 ช่วงบ้านกลับ - โคกกระเทียม 29 กิโลเมตร (ทางรถไฟยกระดับ 19 กม. และระดับพื้น 10 กม.) มีการก่อสร้างสถานีใหม่ 1 แห่ง คือ สถานีลพบุรี 2 บนทางหลวงหมายเลข 366 มีความก้าวหน้า ร้อยละ 81.72
สัญญา 2 ช่วงท่าแค - ปากน้ําโพ ระยะทาง 116 กม. เป็นโครงสร้างระดับพื้นทั้งหมด โดยก่อสร้างสถานีใหม่ 6 สถานี และก่อสร้างทดแทนสถานีเดิม 11 สถานี มีความก้าวหน้าร้อยละ 75.72 และอาคารควบคุมการเดินรถ (CTC) ที่สถานีนครสวรรค์ 1 แห่งคาดว่าจะแล้วเสร็จปลายปีนี้
สัญญา 3 งานระบบอาณัติสัญญาณฯ มีความคืบหน้าร้อยละ 26.33โดยสถานีลพบุรี 2 เป็นสถานียกระดับรองรับรถไฟทางไกลและรถสินค้า ที่ไม่ได้มีปลายทางที่จังหวัดลพบุรี ส่วนสถานีลพบุรีแห่งเดิมยังคงเปิดให้บริการสําหรับขบวนรถไฟชานเมือง เส้นทางกรุงเทพฯ - ลพบุรี ขบวนรถไฟท้องถิ่นทุกขบวน ที่ชาวลพบุรีใช้เดินทางในชีวิตประจําวัน รวมทั้งขบวนรถไฟท่องเที่ยว (KIHA 183) จะยังคงให้บริการเช่นเดิม ที่สถานีเดิม ไม่มีแผนที่จะยกเลิกการใช้งานหรือการย้ายสถานีแต่อย่างใด โดยจะประสานขนส่งจังหวัดลพบุรีจัดให้มีระบบขนส่งสาธารณะเชื่อมต่อระหว่างสถานีลพบุรีเดิมและสถานีลพบุรี 2 เพื่ออํานวยความสะดวกและลดผลกระทบต่อประชาชนผู้ใช้บริการรถไฟ สําหรับสถานีนครวรรค์ เป็นสถานีสร้างใหม่ขนาดใหญ่ โดยตัวอาคารของสถานีเดิมจะปรับปรุงให้สําหรับเจ้าหน้าที่เพื่อใช้ปฏิบัติการเดินรถและระบบอาณัติสัญญาณ ในส่วนสถานีปากน้ําโพ เป็นสถานีอนุรักษ์ (Renovate Station) ซึ่งมีความก้าวหน้าประมาณ ร้อยละ 16
โดย ขร. และ รฟท. จะได้ร่วมประสานเร่งรัดการก่อสร้างโครงการรถไฟทางคู่ ช่วงลพบุรี - ปากน้ําโพ ให้แล้วเสร็จภายในปี 2566
รัฐบาลไทย-ข่าวทำเนียบรัฐบาล-“เชิดชูเกียรติทหารกล้า ๓ กุมภาพันธ์ วันทหารผ่านศึก”
วันพุธที่ 1 กุมภาพันธ์ 2566
“เชิดชูเกียรติทหารกล้า ๓ กุมภาพันธ์ วันทหารผ่านศึก”
...
ทหารผ่านศึก เป็นผู้ที่ได้ทําหน้าที่สําคัญในการปกป้องอธิปไตยและรักษาความมั่นคงของชาติบ้านเมือง มีผลงานแห่งความองอาจกล้าหาญที่ประวัติศาสตร์ได้จารึกไว้นับไม่ถ้วน ไม่ว่าจะเป็นการทําสงครามในสมรภูมิใด เหล่าทหารผ่านศึกทุกท่านไม่เคยย่อท้อ ไม่เคยหวั่นเกรงต่ออริราชศัตรู ประเทศของเราจึงมีวีรบุรุษ
จากศึกสงครามเกิดขึ้นมากมาย วีรบุรุษเหล่านี้คือตัวแทนแห่งความกล้าหาญและเสียสละอย่างแท้จริง เพราะทุกท่านต้องเอาชีวิตเข้าแลก และรู้ตัวเองดีว่าเมื่อออกสู่สนามรบแล้ว อาจจะได้รับบาดเจ็บ เสียชีวิต หรือพิการทุพพลภาพ แต่ก็ไม่ได้ทําให้ท่านเหล่านั้นเกิดความหวั่นเกรงแต่อย่างใด เกียรติประวัติแห่งความกล้าหาญ ซึ่งวีรบุรุษทหารผ่านศึกรุ่นแล้วรุ่นเล่าได้กระทําเพื่อชาติบ้านเมือง มิเพียงได้รับการจารึกอยู่ตามอนุสาวรีย์นักรบต่าง ๆ เท่านั้น แต่ยังจารึกอยู่ในความทรงจําของประชาชนชาวไทยไปตราบนานเท่านาน
เพื่อเป็นการตอบแทนคุณงามความดีของทหารผ่านศึก รัฐบาลจึงได้จัดตั้งองค์การสงเคราะห์ทหารผ่านศึก ในพระบรมราชูปถัมภ์ ขึ้น เพื่อเป็นหน่วยงานที่ทําหน้าที่ให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจําการ รวมทั้งผู้ที่กําลังปฏิบัติหน้าที่ในการป้องกันประเทศ โดยตลอดระยะเวลาที่ผ่านมา องค์การฯ ได้พัฒนาและปรับปรุงการดําเนินงานด้านการสงเคราะห์มาโดยตลอด ซึ่งการสงเคราะห์มีอยู่ ๖ ประเภท ได้แก่ การสงเคราะห์ด้านสวัสดิการและการศึกษา การสงเคราะห์ด้านอาชีพ การสงเคราะห์ด้านการเกษตร การสงเคราะห์ด้านการให้สินเชื่อ การสงเคราะห์ด้านการรักษาพยาบาล และการสงเคราะห์ด้านการส่งเสริมสิทธิและเกียรติ ทั้งนี้ เพื่อช่วยให้ทหารผ่านศึกมีชีวิตความเป็นอยู่ที่ดีขึ้น สามารถดํารงชีวิตอยู่ในสังคมได้อย่างมีเกียรติและศักดิ์ศรี นอกจากนี้ ยังทําหน้าที่เชิดชูเกียรติแก่ทหารผ่านศึก โดยเฉพาะในวันที่ ๓ กุมภาพันธ์ ของทุกปี ซึ่งเป็นวันทหารผ่านศึก เป็นวันสําคัญวันหนึ่งที่ประชาชนชาวไทย จะได้ร่วมรําลึกถึงคุณงามความดีและความเสียสละของทหารผ่านศึก ผู้ยอมสละเลือดเนื้อและชีวิตเป็นชาติพลี รวมทั้งให้การยกย่องเชิดชูเกียรติแก่ทหารผ่านศึกทั้งหลาย ในฐานะที่เป็น
ผู้ปกป้องประเทศชาติให้รอดพ้นจากภยันตรายทั้งปวง
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมการประชุมคณะกรรมการประเมินผลการปฏิบัติราชการ ครั้งที่ 1/2566
วันพุธที่ 1 กุมภาพันธ์ 2566
รองปลัดกระทรวงเกษตรและสหกรณ์เข้าร่วมการประชุมคณะกรรมการประเมินผลการปฏิบัติราชการ ครั้งที่ 1/2566
รองปลัดกระทรวงเกษตรและสหกรณ์เข้าร่วมการประชุมคณะกรรมการประเมินผลการปฏิบัติราชการ ครั้งที่ 1/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการประเมินผลการปฏิบัติราชการ ครั้งที่ 1/2566 โดยมีนางสาวนฤมล สงวนวงศ์ นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และผู้อํานวยการสํานัก/กอง ในสํานักงานปลัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
สําหรับการประชุมดังกล่าว ที่ประชุมได้ร่วมกันพิจารณาปรับปรุงวิธีการประเมินผลการปฏิบัติราชการรายบุคคล ในระบบสารสนเทศทรัพยากรบุคคลระดับกรม (DPIS6) ร่างประกาศหลักเกณฑ์และวิธีการประเมินผลการปฏิบัติราชการของข้าราชการพลเรือนสามัญ ในสํานักงานรัฐมนตรี และสํานักงานปลัดกระทรวงเกษตรและสหกรณ์ ประจําปี พ.ศ. 2566 กรอบระยะเวลาการดําเนินงานการประเมินผลการปฏิบัติราชการระดับบุคคลประจําปี พ.ศ. 2566 แนวทางการกําหนดตัวชี้วัดและค่าเป้าหมายการประเมินผลการปฏิบัติราชการรายบุคคล สําหรับผู้ดํารงตําแหน่งประเภทอํานวยการ (ส่วนกลางและส่วนภูมิภาค) หัวหน้าหน่วยงาน (ฝ่ายเกษตร) ที่ปฏิบัติงานประจําประเทศต่างๆ และหัวหน้าสํานักงานรัฐมนตรี และแนวทางการกําหนดตัวชี้วัดและค่าเป้าหมายการประเมินผลการปฏิบัติราชการรายบุคคล สําหรับผู้ดํารงตําแหน่งประเภทบริหาร (รองปลัดกระทรวง ผู้ตรวจราชการกระทรวง และผู้ช่วยปลัดกระทรวง)
ทั้งนี้ รองปลัดฯ ได้เน้นย้ําให้ ผอ.สํานัก/กอง ทุกท่าน ให้ความสําคัญในการดําเนินการในระบบ DPIS6 ซึ่งเป็นเครื่องมือที่ทําให้ทํางานได้สะดวกขึ้น ตรงตามวัตถุประสงค์ ทั้งการลา การประเมิน การทําแบบมอบหมายการปฏิบัติงาน และให้ความสําคัญกับการประกาศรายชื่อผู้มีผลการปฏิบัติราชการอยู่ในระดับสูงกว่าระดับดีขึ้นไป
รัฐบาลไทย-ข่าวทำเนียบรัฐบาล-รมว.พม. ยินดี "อาคม เติมพิทยาไพสิฐ" รับรางวัล รมว.คลังแห่งปี 2566 ภูมิภาคเอเชีย-แปซิฟิก จากนิตยสาร The Banker ยกย่องบริหารเศรษฐกิจไทยมีเสถียรภาพในวิกฤติซ้อนวิกฤติ
วันพุธที่ 1 กุมภาพันธ์ 2566
รมว.พม. ยินดี "อาคม เติมพิทยาไพสิฐ" รับรางวัล รมว.คลังแห่งปี 2566 ภูมิภาคเอเชีย-แปซิฟิก จากนิตยสาร The Banker ยกย่องบริหารเศรษฐกิจไทยมีเสถียรภาพในวิกฤติซ้อนวิกฤติ
รมว.พม. ยินดี "อาคม เติมพิทยาไพสิฐ" รับรางวัล รมว.คลังแห่งปี 2566 ภูมิภาคเอเชีย-แปซิฟิก จากนิตยสาร The Banker ยกย่องบริหารเศรษฐกิจไทยมีเสถียรภาพในวิกฤติซ้อนวิกฤติ
วันที่ 1 กุมภาพันธ์ 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)แสดงความยินดีกับนายอาคม เติมพิทยาไพสิฐ รัฐมนตรีว่าการกระทรวงการคลัง ในโอกาสที่ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times สื่อสิ่งพิมพ์ด้านเศรษฐกิจและการเงินชั้นนําที่ได้รับความเชื่อถือในระดับสากล
นายจุติ กล่าวว่า สิ่งที่รัฐมนตรีว่าการกระทรวงการคลังของประเทศไทยได้รับรางวัลดังกล่าว เพราะความสามารถในการบริหารเศรษฐกิจที่มีเสถียรภาพ ทําให้อัตราดอกเบี้ยพันธบัตรเงินกู้อยู่ในระดับที่น่าเชื่อถือ ไม่ผันผวน อัตราเงินเฟ้ออยู่ในระดับปานกลาง และหนี้สาธารณะอยู่ในเกณฑ์ดี อีกทั้งมีการจัดสรรงบประมาณที่ตอบโจทย์ประเทศ รักษาความสามารถในการแข่งขันของประเทศได้เป็นอย่างดี
นายจุติ กล่าวเพิ่มเติมว่า นอกจากนี้ ทําให้การขาดดุลงบประมาณลดลง และเพิ่มพื้นที่งบประมาณในการพัฒนาประเทศได้อย่างมีเสถียรภาพ (ไม่เกินกําลังความสามารถในการหารายได้จากการจัดเก็บ) ซึ่งทั้งหมดเป็นการบริหารงานภายใต้ข้อจํากัดที่เหมือนกันทั่วทั้งโลก คือ เศรษฐกิจที่ผันผวนสูง ตัวแปรกระทบมากมาย วิกฤติซ้อนวิกฤติ และโรคระบาดรุนแรงที่สุดในรอบ 120 ปี
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​สป.จัดกิจกรรม “โครงการให้ความรู้ด้านการเงินและการแก้ไขหนี้สินของกำลังพล สป.” นำไปสู่การมีคุณภาพชีวิตที่ดีอย่างยั่งยืน
วันพุธที่ 1 กุมภาพันธ์ 2566
​สป.จัดกิจกรรม “โครงการให้ความรู้ด้านการเงินและการแก้ไขหนี้สินของกําลังพล สป.” นําไปสู่การมีคุณภาพชีวิตที่ดีอย่างยั่งยืน
(1 ก.พ. 66) พลเอก สนิธชนก สังขจันทร์ ปลัดกระทรวงกลาโหม เป็นประธานการจัดกิจกรรมโครงการให้ความรู้ด้านการเงินและการแก้ไขหนี้สินของกําลังพลสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
เพื่อให้ความรู้ในด้านการบริหารจัดการทางการเงินในเรื่องการวางแผนทางการเงินและการแก้ไขปัญหาหนี้สินอันจะเป็นการป้องกันความเสี่ยง และใช้เป็นแนวทางในการแก้ไขปัญหาหนี้สินให้กับกําลังพลได้อย่างยั่งยืน
การบรรยายให้ความรู้เกี่ยวกับการวางแผนทางการเงิน และการแก้ไขปัญหาหนี้สิน โดยวิทยากรผู้ทรงคุณวุฒิจากธนาคารกรุงไทย จํากัด (มหาชน) และธนาคารทหารไทยธนชาต จํากัด (มหาชน) มีผู้เข้าร่วมฟังการบรรยายรวม 200 นาย สําหรับการจัดกิจกรรมในครั้งนี้จะมีส่วนสําคัญในการพัฒนาคุณภาพชีวิตให้กับกําลังพลของสํานักงานปลัดกระทรวงกลาโหม ในมิติด้านเศรษฐกิจโดยการผลักดันแนวทางการแก้ไขปัญหาหนี้สินของกําลังพลให้สามารถลดความเครียดจากปัญหาหนี้สิน และมีกําลังใจที่จะพัฒนาตนเองเพื่อเพิ่มขีดความสามารถในการปฏิบัติงาน นําไปสู่การมีคุณภาพชีวิตที่ดี และการเป็นพลเมืองที่มีคุณภาพของสังคมต่อไป